Memphis-mafiaen

miniatyr
Memphis-mafiaen er det uoffisielle navnet på staben av livvakter, sikkerhetsfolk og medhjelpere som konstant befant seg i nærheten av Elvis Presley.

Der var snakk om en klikk på – i perioder – opp til 30 personer; klakører, skolekamerater, soldatkamerater og andre venner. Allerede tidlig i Presleys karriere dannet det seg en slik krets rundt ham, og han hadde et slikt følge like til sin død. Tilnavnet 'Memphis-mafiaen' fikk de i Las Vegas i begynnelsen av 1960-årene, da gruppen på en løssluppen tur på byen møtte på en journalist på en nattklubb. I en artikkel dagen etter kalte hun dem The Memphis Mafia som parallell til Frank Sinatras The Rat PackISBN 87-91014-70-0 - Karsten Jørgensens Elvis Presley-leksikon Heartbreak Hotel Elvis Presley A-Z, side 206. Navnet ble hengende ved dem, men Elvis selv yndet å kalle dem El's Angels – Elvis' Engler.

Gruppen sto til disposisjon for Elvis Presley døgnet rundt, året rundt, og fungerte som en menneskelig beskyttelsesmur mot verden utenfor. De fulgte ukritisk Elvis' minste vink;  til gjengjeld fikk de en god lønn og ble overøst med dyre gaver, som smykker, ur og biler. Memphis-mafiaens medlemmer måtte alle ukritisk underkaste seg alle Elvis' luner.ISBN 87-7365-693-3 Elvis og mig av Priscilla Beaulieu Presley (dansk utgave), side 92-96 Ingen av gruppens medlemmer fortalte om forholdene før kort tid før Elvis' død. Da skrev to av dem, to fettere med etternavnet West, den avslørende boken Elvis, What Happened?Omtale av boken Elvis, What Happened?. Der stilte de kritiske spørsmål til Elvis Presleys levemåte.
 Referanser 

Eksterne lenker
Experts (nettsted): Presley, Elvis: Memphis Mafia 
The Memphis Mafia: intervjuer med de fleste medlemmene av 'The Memphis Mafia'
Elvis Information: nylig foretatte dybde-intervjuer med 'The Memphis Mafia', deriblant Elvis' slektning
The Elvis Mob
Det offisielle nettstedet til Joe Esposito
Jerry Scheff TCB (nettsider) 
Intervjuer med 'The Memphis Mafia' på nettstedet 'Elvis Australia'

Kategori:Elvis Presley